Frans Hiilos

Frans Werner Hiilos (vuoteen 1906 Hagman, 18. toukokuuta 1891 Lohja – 16. huhtikuuta 1952 Helsinki) oli suomalainen poliitikko ja ammattiyhdistysjohtaja. Hän oli Suomen sosialistisesta työväenpuolueen kansanedustaja Viipurin läänin läntisestä vaalipiiristä vuosina 1922–1923.

Hiilos kävi kansakoulun ja kauppakoulun. Sen jälkeen hän oli asiapoikana ja kauppa-apulaisena Viipurissa sekä merimiehenä 1904–1914 ja rautatieläisenä 1914–1918. Hiilos oli Rautatieläisten liiton ja Suomen Ammattijärjestön (SAJ) järjestäjä 1920–1923, Suomen Puutyöväen Liiton järjestäjä 1926–1927, Viipurin työväenyhdistyksen taloudenhoitaja 1927–1928, SAJ:n luennoitsija 1928–1930, ammattijärjestön toimitsija 1930–1936, Suomen Kuljetustyöntekijäin Liiton toimitsija ja taloudenhoitaja 1936–1939 sekä puheenjohtaja 1939–1952.

Hiilos oli vankilassa poliittisista syistä 1918–1920 ja uudelleen 1923–1926.

Lähteet

Kansanedustajat
Suomen sosialistisen työväenpuolueen poliitikot
Viipurin läänin läntinen vaalipiiri
Vuonna 1891 syntyneet
Vuonna 1952 kuolleet